Diari Oficial de la Generalitat Valenciana


Sumari del DOGV 8900, del 08-09-2020 (2020/7030)

RESOLUCIÓ de 3 de setembre de 2020, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per a la inclusió d'una línia de subvenció de concessió directa per import de 500.000 euros. Expedient 22.003/20-090.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8900

Data del DOGV
:   08-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7030


Data del document
:   03-09-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de setembre de 2020, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per a la inclusió d'una línia de subvenció de concessió directa per import de 500.000 euros. Expedient 22.003/20-090. [2020/7030]  
Una de les majors preocupacions actuals, és que la Covid-19 s'estén a gran velocitat, per la qual cosa la prioritat en aquests moments és prendre mesures per a frenar la seua propagació. En aquest sentit, l'avanç de la crisi amenaça amb castigar desproporcionadament als països més empobrits, no sols en forma de crisi sanitària a curt termini sinó també a llarg termini, a través dels efectes soci econòmics que es prolongaran durant mesos i anys.  
Per això, la Conselleria de Participació, Transparència, Cooperació i Qualitat Democràtica, davant la situació d'alguns països d'Amèrica, Àfrica i Orient Mitjà que presenten múltiples factors afegits de vulnerabilitat que poden agreujar l'evolució de la propagació del virus i la capacitat de resposta de cada sistema sanitari ha previst destinar 500.000 euros a la concessió d'ajudes directes per a finançar projectes que permeten pal·liar aquestes circumstàncies. Els esmentats projectes van ser aprovats pel Comité Permanent d'Acció Humanitària, que es va reunir el passat 6 de juliol.  
En conseqüència, l'esmentada conselleria, donant-se les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions, proposa la inclusió d'una línia de subvenció de concessió directa denominada «Subvencions a ONGD per a pal·liar la crisi humanitària provocada per la Covid-19 als països més vulnerables» en el capítol 4 del programa 134.10, Cooperació internacional al desenvolupament, per import de 500.000 euros, mitjançant la transferència de la totalitat de disponibilitats existents en la línia de concurrència competitiva: S8054, «Subvencions per a l'atenció d'emergències davant fenòmens naturals o catàstrofes humanitàries (CAHE)», del mateix capítol i programa, que en conseqüència se suprimeix.  
A aquest efecte i en virtut del que es disposa en l'article 168.1.c de la Llei 1/2015 d'hisenda pública, sector públic instrumental i subvencions, en l'article 1.4 del Decret llei 4/2020, del Consell, i en l'article 21 de la Llei 10/2019 de pressupostos de la Generalitat per a l'exercici 2020, aquesta Conselleria d'Hisenda i Model Econòmic, adopta la següent resolució:  
  
Primer i únic  
S'autoritzen les següents modificacions en l'annex de transferències i subvencions corrents del programa 85.53.00.026.33, Cooperació internacional al desenvolupament:  
1) La supressió de la línia de concurrència competitiva S8054, segons es detalla a continuació:  
  
Codi Denominació Dotació anterior Modificació Dotació actual  
S8054 Subvencions per a l'atenció d'emergències davant fenòmens naturals o catàstrofes humanitàries (CAHE). 500.000 € 500.000 0  
  
  
2) La inclusió d'una nova línia de subvenció de concessió directa, amb les dades descriptives que es detallen a continuació:  
  
Codi: S8337 Denominació: subvencions a ONGD per a pal·liar la crisi humanitària provocada per la Covid-19 als països més vulnerables  
Import: 500.000 Beneficiaris previstos: annex  
Mode de concessió:  
Concessió directa art. 168.1.c Llei 1/2015.  
Decret 89/2020  
 Descripció i finalitat: cofinançament de projectes per raons humanitàries i d'emergència per a fer front a la Covid-19 a Àfrica Subsahariana, Orient Pròxim i/o zones d'acolliment de població refugiada o desplaçada.  
Aportació Generalitat: 500.000  
  
  
Annex beneficiaris línia S8337, «Subvencions a ONGD per a pal·liar la crisi humanitària provocada per la Covid-19 als països més vulnerables.».  
  
Beneficiari Projecte Import  
Creu Roja Espanyola Reforç dels sistemes públics i comunitaris per a salvar vides i contindre la pandèmia de la Covid-19, a través de mesures i campanyes de prevenció, provisió de necessitats bàsiques i protecció dels mitjans de vida en el districte de Nyagatare, Ruanda 67.823,99  
Fundació Proclade Ajuda d'emergència a les famílies de Cite-Verté, Mikonga, Champ de Tirs i Mitendi afectades per l'agreujament de la crisi sanitària i alimentària derivades de la Covid-19. 63.815,07  
Fundació Amref Salut África Contenint l'avanç de la pandèmia Covid-19 al Senegal. 90.847,67  
Assemblea de Cooperació per la Pau-País Valencià Mitigació dels riscos d'infecció de la Covid-19 i el seu impacte sobre el sistema públic de salut en el Departament de Say, Níger.  
 62.721,42  
  
CESAL Assistència humanitària per a la població migrant veneçolana afectada per la crisi Covid-19 assentada a Lima est. 100.000,00  
FARMAMUNDI Suport al sistema de salut local de Butembo (RDC) per a millorar la capacitat de resposta i prevenció davant l'emergència sanitària de la Covid-19. 100.000,00  
Fundació Save The Children Protegir una generació: Resposta a l'emergència Covid-19 per als refugiats sirians en Dohuk (l'Iraq), amb enfocament d'Infància. 14.791,85  
 Total 500.000,00  
  
  
València, 3 de setembre de 2020.- El conseller d'Hisenda i Model Econòmic: Vicent Soler i Marco.